section_heading: Životopis
paragraph_text: Od 1995. nastupa s Parnim valjkom s kojim iste godine snima živi album Bez struje: Live in ZeKaeM koji postaje najprodavaniji živi album na prostoru bivše Jugoslavije. Na tom albumu nastupa kao prateći vokal, a u pjesmi "Lutka za bal" dobiva i svoju solo dionicu. 1997. godine s Valjkom snima album Samo snovi teku uzvodno gdje, uz prateće vokale, u duetu s Akijem pjeva pjesmu "Dok je tebe". 2000. godine s Valjkom snima album Zastave, te DVD 25 godina i singl "Srcekrad" na kojem također pjeva u duetu s Akijem, a 2001. živi album Kao nekada: Live at S.C.